ร้านเด่นเป็นสง่า บนถนนสนามบินเยื้องๆกับวิทยาลัยพาณิชยการเชียงรายค่ะ
เด็กๆต้องการบิงซู ป้าเลยถือโอกาสมาลองซะเลย เล็งมานานแล้ว เมนูหลากหลายแต่ไม่ฟูมฟายนะคะ มีสเต็ก สลัด อาหารจานเดียว บิงซู โทส เบเกอรี่นิดหน่อย กาแฟ และเครื่องดื่มครบครัน ราคาไม่เว่อร์เหมาะสมกับสถานที่และบริการ แอบเห็นสลัดโต๊ะข้างๆก็ชามบึ้มใช้ได้เลยค่ะ
คณะเราสั่งบิงซูบราวนี่ขนาดใหญ่ 159฿ บราวนี่ที่โปะมาหนึบอร่อยใช้ได้ ให้มาเป็นอะไหล่อีก3-4ชิ้น ซอสช็อกโกแลตฟัดจ์และนมข้นที่ให้มาก็เยอะดีไม่ต้องขอเพิ่ม เกล็ดบิงซูเยี่ยมมาก รสนมอร่อยนัว เกล็ดฟูสวย ละลายช้าด้วย เป็นการจกบิงซูที่แฮปปี้ที่สุดเลยค่ะ
อีกอย่างที่ลองคือ โรลเครปกล้วยหอม 69฿ ตัดง่าย รสชาติดี แต่ครีมเยอะเลี่ยนไปหน่อยค่ะ
อ้ะ ลด5%สำหรับสมาชิกวงในด้วยนะ ป้าขอโค้ดไปแล้วเวลาเดินไปเช็คบิลดันลืมใช้ซะได้ จ๋อยเยย